ถอดความสำเร็จ ‘ตือสนิท’ ขายของทุกคลิป แมสเสจอัดครบ แต่คนดูเป็นล้านๆ
 คือรายการใหม่ในช่อง Spokedark.tv ที่เพิ่งเกิดขึ้นไม่ถึงครึ่งปี แต่มี episode ออกมาแล้วเรื่อยๆ ถึง 27 ตอน เริ่มตั้งแต่เดือนมิถุนายนจนถึงปัจจุบัน โดย ป้าตือ-สมบัษร ถิระสาโรช ผู้เป็นที่รู้จักกว้างขวางในวงการบันเทิงและวงการออร์แกไนเซอร์ที่ทำงานดังๆ จัดการอีเวนต์เด่นๆ มามากมาย ป้าตือรับหน้าที่เป็นผู้ดำเนินรายการหลักด้วยคาแรกเตอร์ที่เด่นชัด ปากจัด ตลก และด้วยความที่สนิทกับทุกคนในวงการประเภทว่าเดินไปที่ไหนใครๆ ก็สวัสดี และถ้าป้าตือยกหูชวนใครมาร่วมรายการ ไม่รับก็คงไม่ได้ป้าตือเคยให้คำจำกัดความของรายการไว้ว่าเป็นรายการเมาท์มอยขำๆ เกี่ยวกับแฟชั่น+บิวตี้+ไลฟ์สไตล์ พร้อมขายของตั้งแต่น้อยไปจนมหาศาลประมาณว่า เงินมาผ้าหลุดโมเดลรายการนี้น่าสนใจตรงที่มันทำเงินตั้งแต่คอนเซปต์รายการเลยทีเดียวเพราะบอกอย่างชัดเจนเลยทันทีว่าจะทำรายการขายของนะ แต่ไม่ขายของธรรมดา เพราะขายของแบบมันๆ บอกเลยว่าจะขายสินค้าประเภทอะไรบ้าง และในตอนที่ขายของก็เป็นการถือบรีฟจากลูกค้าแล้วพูดตามเลยทีเดียว ซึ่งเป็นเรื่องที่แทบจะไม่มีใครกล้าทำกัน แน่นอน ขายได้แบบ key message ครบครัน ลูกค้าที่เป็นเจ้าของสินค้าก็แฮปปี้แต่ที่น่าสนใจที่สุดคือ ทำไมขายของเน้นๆ ขนาดนี้แล้วยังมีคนดูเป็นหลักล้าน แถมยังแรงไม่หยุด งานเข้าไม่หย่อน ค่าโฆษณาแต่ละตอนไม่ใช่ถูกๆ เลยทีเดียว ถ้าตามความเข้าใจของพวกเรา รายการขายของคนก็คงไม่อยากดู และไม่น่าเป็นที่นิยมนักเรามาถอดรหัสความสำเร็จกันครับตือสนิท เป็นรายการถูกจริตคนโซเชียล (Speak Social Language) ถ้าเรายังจำความสำเร็จของ Paloy Diary รายการพาแขกรับเชิญขึ้นรถโอ๊ต ปราโมทย์ ได้ดี ตือสนิท ก็เป็นอีกรายการที่มีจริตคนโซเชียลตรงกันคือ กวน ตลก ฮา ที่คนดูดูแล้วคลายเครียด เหมาะจะเป็นรายการที่ใช้ดู แก้เบื่อ เวลาเราไถนิวส์ฟีดเพื่อหาคอนเทนต์อะไรสนุกๆ ที่ใช้เวลาไม่นานมากในการดู ซึ่งระยะเวลาที่เหมาะสมคือ 4-7 นาที เพราะไม่นานจนเกินระยะเวลาความสนใจของมนุษย์ และจุดสำคัญที่สุดคงหนีไม่พ้นคาแรกเตอร์ของป้าตือเองที่ทำให้ ตือสนิท กลายเป็นรายการที่สนุก ซึ่งเรื่องนี้ไม่มีใครมาทดแทนได้จริงๆ การตัดต่อที่รวดเร็วฉับไว ทำให้คนดูไม่เบื่อ (Timing) จุดสำคัญที่ทำให้รายการยิ่งสนุกคือการตัดต่อ ซึ่งหลายๆ คนมักจะลืมในจุดนี้ คือคิดว่ารายการต้องมีช่วงเวลาบิลด์อารมณ์คนดู ช่วงเวลาแพนกล้องเก็บบรรยากาศ หรือบทสัมภาษณ์ที่ตัดมาทั้งพารากราฟ แต่ใน ตือสนิท มีการตัดต่อที่รวดเร็ว ฉับๆๆ เข้ามุก ทั้งๆ ที่ฟุตเทจที่เก็บมาน่าจะมีระยะเวลาไม่ต่ำกว่าชั่วโมง ซึ่งถ้าเอามาฉายทั้งหมด รับรองได้เลยว่าไม่มีใครดูได้เห็นดารารับเชิญระดับแม่เหล็กในรูปแบบที่ไม่เคยเห็น (Backstage Content) จากการประมวลผลรายการ Facebook Live ที่มีปริมาณคนดูมากๆ ทาง Facebook ได้วิเคราะห์ออกมาเป็นประเภทรายการที่จะประสบความสำเร็จ หนึ่งในนั้นคือคอนเทนต์ประเภทเบื้องหลังต่างๆ ซึ่ง ตือสนิท เปรียบเสมือนการพาไปดูเบื้องหลังต่างๆ ของอีเวนต์ หรือดารารับเชิญระดับแม่เหล็กที่เราจะไม่ได้เห็นมุมแบบนี้จากที่ไหน เพราะคอนเซปต์ของรายการและตัวป้าตือเองทำให้ดารารับเชิญดึงส่วนลึกของตัวเองออกมาที่ทำให้ดูแล้วสนุกบอกชัดๆ ว่าขายของ คนดูเลยรับได้ (Manage Expectation) เราคงเคยเจอรายการหรือโฆษณาประเภทเคลิ้มๆ กับสิ่งหนึ่งอยู่ แล้วอยู่ดีๆ ก็มีของมาขายซะอย่างนั้น ทำให้มู้ดเราเสียไปได้มากทีเดียว เพราะการขายของที่ไม่ได้ถูกแจ้งมาล่วงหน้าทำให้เราไม่คาดหวังว่าจะเจอคอนเทนต์ขายของ หรือการเข้ามาแบบทะเล่อทะล่าของสินค้าก็จะทำให้คนดูรู้สึกถูกยัดเยียดในทันที แต่ไม่ใช่กับรายการนี้ที่บอกตั้งแต่คอนเซปต์แล้วว่า เงินมาผ้าหลุด และที่สำคัญ ทุกวันนี้ชาวโซเชียลไม่ได้โง่ที่จะไม่รู้ว่าทุกรายการ ทุกเพจ หรือทุกอินฟลูเอนเซอร์ต่างก็มีการรับงานเพื่อหารายได้ทั้งนั้น ซึ่งเป็นเรื่องปกติที่รับได้ แต่พวกเขาคาดหวังกับการขายของที่ใส่ความครีเอทีฟและความเป็นคาแรกเตอร์ของรายการลงไปต่างหากไม่ขายของธรรมดาทื่อๆ แต่ใส่คาแรกเตอร์ลงไป แถมด้วยการต่อยอดเป็นมุกตลกประจำรายการ (Adding Value in Advertising Content) ปกติภาพที่เราเห็นจนชินตาในการ tie in สินค้าคือ ขอขอบพระคุณผู้สนับสนุนหลักแล้วก็เอ่ยชื่อสินค้า หรือเป็นการเอา message ของสินค้าตีออกมาเป็นครีเอทีฟคอนเทนต์ ซึ่งบางทีก็ดูขัดกับรายการเหลือเกิน แต่ป้าตือเล่นเอาคาแรกเตอร์ของตัวเอง ซึ่งมีความเมาท์มอย ตลกปนจิกกัด หยอดมุกใส่ลงไปในการอ่านบรีฟขายของทุกครั้ง แถมมีการอวยดารารับเชิญว่า ขายของ และตามด้วยเสียงกรี๊ดอันเป็นเอกลักษณ์ หากดารารับเชิญคนนั้นครีเอตวิธีการขายของแบบเนียนๆ ลงไปจนรายการตลกก็ยิ่งทำให้คนดูเปิดใจรับได้ ป้าตือเปรียบเหมือนนักขายชั้นเลิศ เพราะนักขายชั้นเลิศจะมีศิลปะในการพูดและขายจนคน ยอมซื้อ อาจจะไม่ได้ซื้อเพราะของ แต่ซื้อเพราะคนขายนี่แหละมีการบริหารการกระจายคอนเทนต์ที่ดีเยี่ยม (Distribution of Content) ตือสนิท มีช่องทางการกระจายที่ดีอยู่แล้ว ทั้งผ่านแฟนเพจ SpokedarkTV ที่มีผู้ติดตามกว่า 3 ล้านคน เพจ ตือสนิท ที่ปัจจุบันมีแฟนๆ อยู่ 277000 ราย และเติบโตขึ้นเรื่อยๆ ส่วนใน Youtube ที่มีให้ดูย้อนหลังก็มีผู้ติดตามอยู่กว่า 50000 คน และผู้ติดตามในช่อง Spokedark อีก 850000 คน แปลว่าทุกครั้งที่โพสต์ โอกาสที่คนจะเข้าไปดูทันทีมีมากกว่า 4 ล้านคน ซึ่งหลักความสำเร็จของรายการที่ดีคือการวางแผน eco-system เหล่านี้ให้พร้อม และมีการบอกล่วงหน้าทุกครั้งว่ารายการตอนใหม่จะมาแล้ว สร้างทีเซอร์ให้คนติดตามดู มีการแจ้งเตือนอีกครั้งก่อนรายการจะออก รวมไปถึงการรีโพสต์ตอนใหม่ๆ ในทุกโพสต์ของตอนเก่าๆ เพื่อให้คนดูสามารถคลิกไปดูตอนต่อไปเพื่อเพิ่มยอดวิวและยอดติดตามได้ทันที เรียกได้ว่าวางแผนไว้ครบตั้งแต่แรกเลยความสม่ำเสมอ (Consistency)จุดสำคัญของรายการดังๆ ในโซเชียลคือ ความสม่ำเสมอ ในการปล่อยคลิป ซึ่ง ตือสนิท ทำออกมาได้สม่ำเสมอและเป๊ะๆ แบบสัปดาห์ละตอน ยิ่งถ้ามีงานเข้าก็โพสต์เป็น 2 ครั้งต่อสัปดาห์ ทำให้คนดูรายการรู้สึกอยากดูอย่างต่อเนื่อง เพราะเคยมีบางรายการหยุดฉายไปนานแล้วกลับมาฉายใหม่ แต่กลับไม่ดังเหมือนก่อน เพราะในช่วงที่เงียบไปก็มีคอนเทนต์ใหม่ๆ มาทดแทนได้ทันทีอย่างไม่ยากเย็นนัก ความสม่ำเสมอจึงเป็นกุญแจสำคัญในความสำเร็จของรายการเช่นกันและทั้งหมดทั้งมวลนี้คือการถอดรหัสความสำเร็จของรายการ ตือสนิท ซึ่งถือเป็นรายการที่มาแรงที่สุดในเวลานี้ ที่ถ้าทุกคนไถเจอในหน้านิวส์ฟีดต้องแทบจะหยุดกดเข้าไปดูทุกครั้ง และที่สำคัญ ยังโอเคกับการขายของของรายการนี้อีกด้วย เราสามารถนำรหัสความสำเร็จนี้ไปปรับใช้เพื่อทำคอนเทนต์ให้ดีขึ้นได้อีกในส่วนของเราเองครับ
สิ่งที่น่าสนใจของ ตือสนิท คือทำไมขายของเน้นๆ ขนาดนี้แล้วยังมีคนดูเป็นหลักล้าน แถมยังแรงไม่หยุด งานเข้าไม่หย่อน ค่าโฆษณาแต่ละตอนไม่ใช่ถูกๆ เลยทีเดียว ถ้าตามความเข้าใจของพวกเรา รายการขายของคนก็คงไม่อยากดู และไม่น่าเป็นที่นิยมนักจุดสำคัญที่ทำให้รายการยิ่งสนุกคือการตัดต่อ เพราะใน ตือสนิท มีการตัดต่อที่รวดเร็ว ฉับๆ เข้ามุก ทั้งๆ ที่ฟุตเทจที่เก็บมาน่าจะมีระยะเวลาไม่ต่ำกว่าชั่วโมง ซึ่งถ้าเอามาฉายทั้งหมด รับรองได้เลยว่าไม่มีใครดูตือสนิท บอกตั้งแต่คอนเซปต์แล้วว่า เงินมาผ้าหลุด และที่สำคัญ ทุกวันนี้ชาวโซเชียลไม่ได้โง่ที่จะไม่รู้ว่าทุกรายการ ทุกเพจ หรือทุกอินฟลูเอนเซอร์ต่างก็มีการรับงานเพื่อหารายได้ทั้งนั้น แต่พวกเขาคาดหวังกับการขายของที่ใส่ความครีเอทีฟและความเป็นคาแรกเตอร์ของรายการลงไปต่างหาก